কিছুদিন আগে নিউজিল্যান্ড সফরে দলের খেলোয়াড়দের ক্লান্ত অবস্থায় পেয়েছিলেন কোচ মিকি আর্থার। বিপিএল, বিগ ব্যাশ ও নতুন আবিষ্কার টি-টেন লিগে সবচেয়ে ব্যস্ত উপস্থিতি ছিল পাকিস্তানের ক্রিকেটারদের। খেলোয়াড়দের ফিটনেস নিয়ে শঙ্কিত আর্থার এ নিয়ে বোর্ডকে ভাবতে বলেছিলেন। এর ফলেই পাকিস্তানের বাইরে বিভিন্ন লিগ খেলার ওপর এমন কড়া নজরদারির ব্যবস্থা করছে বোর্ড। গত সপ্তাহে একাডেমির প্রধান মুদাসসর নজর, প্রধান নির্বাচক ইনজামাম-উল-হক ও ক্রিকেট অপারেশনের পরিচালক হারুন রশিদ এ সিদ্ধান্ত নিয়েছেন।